text: indkøb.2. Parterne erkender deres fælles interesse i at fremme den internationale liberalisering af markederne for offentlige indkøb inden for det regelbaserede verdenshandelssystem. Parterne samarbejder fortsat om revisionen af GPA 1994 i henhold til artikel XXIV, stk. 7, i GPA 1994 og i andre relevante internationale fora.3. Intet i dette kapitel må fortolkes således, at det tilsidesætter parternes rettigheder eller forpligtelser i henhold til GPA 1994 eller en aftale, der afløser denne.4. I forbindelse med alle offentlige indkøb, der er omfattet af dette kapitel, anvender parterne den foreløbigt godkendte reviderede GPA-tekst [49] (i det følgende benævnt "den reviderede GPA"), med undtagelse af følgende:a) mestbegunstigelsesbehandlingen af varer, tjenesteydelser og leverandører fra enhver anden part (stk. 1, litra b), og artikel IV, stk. 2, i den reviderede GPA)b) den særlige og differentierede behandling af udviklingslande (artikel V i den reviderede GPA)c) betingelserne for deltagelse (artikel VIII, stk. 2, i den reviderede GPA), som erstattes af følgende: "må ikke stille som betingelse, at en leverandør fra en part for at kunne deltage i et indkøb eller få tildelt en kontrakt tidligere har fået tildelt en eller flere kontrakter af en ordregiver fra den anden part, eller at leverandøren har arbejdserfaring på partens territorium, undtagen hvis arbejdserfaring er afgørende for at opfylde kravene i forbindelse med det offentlige indkøb"d) institutioner (artikel XXI i den reviderede GPA), oge) de afsluttende bestemmelser (artikel XXII i den reviderede GPA).5. Ved anvendelsen af den reviderede GPA i henhold til stk. 4:a) læses "aftale" i den reviderede GPA som "kapitel", dog læses "lande, som ikke er part i denne aftale" som "tredjeparter" og "part i denne aftale" som "part"b) læses "andre parter" i den reviderede GPA som "den anden part", ogc) læses "udvalget" i den reviderede GPA som "arbejdsgruppen".Artikel 9.2Anvendelsesområde og dækning1. De af dette kapitel omfattede offentlige indkøb er de indkøb, der er omfattet af hver af parternes bilag til GPA 1994 og bemærkningerne eller noterne hertil, inklusive ændringer og nyaffattelser.2. I denne aftale er Build-Operate-Transfer-kontrakter (i det følgende benævnt BOT-kontrakter) og koncessioner på offentlige bygge- og anlægsarbejder som defineret i bilag 9 underlagt bilag 9.Artikel 9.3Arbejdsgruppen for Offentlige IndkøbArbejdsgruppen for Offentlige Indkøb, der nedsættes ved artikel 15.3, stk. 1 (Arbejdsgrupper), træder sammen efter fælles aftale eller efter anmodning fra en af parterne med henblik på:a) at overveje spørgsmål vedrørende offentlige indkøb og BOT-kontrakter eller koncessioner på offentlige bygge- og anlægsarbejder, som en af parterne har forelagtb) at udveksle oplysninger om muligheder for offentlige indkøb, BOT-kontrakter eller koncessioner på offentlige bygge- og anlægsarbejder i parterne, ogc) at drøfte alle andre spørgsmål vedrørende anvendelsen af dette kapitel.KAPITEL TIINTELLEKTUEL EJENDOMSRETAFDELING AAlmindelige bestemmelserArtikel 10.1MålMålene med dette kapitel er:a) at fremme produktionen og markedsføringen af innovative og kreative produkter i parterne, ogb) at sikre et passende og effektivt niveau for beskyttelse og håndhævelse af intellektuelle ejendomsrettigheder.Artikel 10.2Forpligtelsernes indhold og dækningsområde1. Parterne sikrer en passende og effektiv gennemførelse af de internationale traktater om intellektuel ejendomsret, som de er part i, herunder aftalen om handelsrelaterede intellektuelle ejendomsrettigheder i bilag 1C til WTO-overenskomsten (i det følgende


text: benævnt "TRIPS-aftalen"). Bestemmelserne i dette kapitel supplerer og præciserer parternes indbyrdes rettigheder og forpligtelser i henhold til TRIPS-aftalen.2. I denne aftale forstås ved intellektuelle ejendomsrettigheder:a) ophavsret, herunder ophavsret til edb-programmer og databaser og beslægtede rettighederb) rettigheder i forbindelse med patenterc) varemærkerd) mærker for tjenesteydelsere) designf) layout-design (topografier) for integrerede kredsløbg) geografiske betegnelserh) plantesorter, ogi) beskyttelse af fortrolige oplysninger.3. Beskyttelse af intellektuel ejendomsret omfatter bl.a. beskyttelse mod illoyal konkurrence som omhandlet i artikel 10a i Pariserkonventionen om beskyttelse af industriel ejendomsret (1967) (i det følgende benævnt "Pariserkonventionen").Artikel 10.3Teknologioverførsel1. Parterne er enige om at udveksle synspunkter og oplysninger om praksis for og politikker vedrørende teknologioverførsel, både mellem deres respektive territorier og med tredjelande. Det omfatter bl.a. foranstaltninger med henblik på at lette informationsstrømme, forretningspartnerskaber, licensudstedelser og underleverancer. Der skal lægges særlig vægt på forudsætningerne for at skabe et gunstigt miljø for teknologioverførsel i værtslandene, hvilket også omfatter f.eks. udviklingen af menneskelige ressourcer og retlige rammer.2. Parterne træffer i givet fald foranstaltninger med henblik på at forhindre eller kontrollere praksis og betingelser for udstedelse af licenser vedrørende intellektuelle ejendomsrettigheder, der kan have negative virkninger for den internationale teknologioverførsel, og som udgør misbrug af intellektuelle ejendomsrettigheder begået af rettighedshavere.Artikel 10.4KonsumptionParterne kan frit indføre deres egen ordning for konsumption af intellektuelle ejendomsrettigheder.AFDELING BStandarder vedrørende intellektuelle ejendomsrettighederUnderafdeling AOphavsret og beslægtede rettighederArtikel 10.5BeskyttelseParterne overholder:a) artikel 1-22 i den internationale konvention om beskyttelse af udøvende kunstnere, fremstillere af fonogrammer samt radio- og fjernsynsforetagender (1961) (i det følgende benævnt "Romkonventionen")b) artikel 1-18 i Bernerkonventionen til værn for litterære og kunstneriske værker (1971) (i det følgende benævnt "Bernerkonventionen")c) artikel 1-14 i WIPO's traktat om ophavsret (WIPO - Verdensorganisationen for Intellektuel Ejendomsret) (i det følgende benævnt "WCT"), ogd) artikel 1-23 i WIPO's traktat om fremførelser og fonogrammer (1996) (i det følgende benævnt "WPPT").Artikel 10.6Varighed af ophavsrettenParterne sikrer, at varigheden af beskyttelsen af et værk, når den skal beregnes på grundlag af en fysisk persons levetid, ikke er under ophavsmandens levetid og 70 år efter dennes død.Artikel 10.7Radio- og fjernsynsforetagender1. Radio- og fjernsynsforetagenders rettigheder udløber tidligst 50 år efter første udsendelse, hvad enten udsendelsen sendes via tråd eller æteren, herunder via kabel eller satellit.2. Ingen af parterne tillader retransmission af tv-signaler (jord-, kabel- eller satellitbaserede) over internettet, uden at indehaveren eller indehaverne af rettighederne til signalet og dettes indhold i givet fald har givet deres tilladelse hertil [50].Artikel 10.8Samarbejde om kollektiv forvaltning af rettighederParterne bestræber sig på at fremme oprettelsen af ordninger mellem deres respektive rettighedshaverorganisationer for at sikre nemmere adgang til og levering af indhold mellem dem samt for at sikre gensidig overførsel af gebyrer for anvendelse af parternes værker eller andre ophavsretligt beskyttede frembringelser. Parterne bestræber sig på i høj grad at rationalisere og øge gennemsigtigheden af arbejdsgangen i deres respektive rettighedshaverorganisationer.Artikel 10.9Radio- og fjernsynsudsendelse og kommunikation til offentligheden1. I denne artikel forstås ved:a) radio- eller fjernsynsudsendelse: en for offentligheden bestemt udsendelse ved hjælp af radiobølger af lyd eller af billede og lyd eller af udtryk herfor i en anden form; en sådan udsendelse via satellit er også en "radio-

type: contracts

jurisdiction: EU


text: eller fjernsynsudsendelse"; udsendelse af kodede signaler er også en "radio- eller fjernsynsudsendelse", hvis apparaturet til dekodning stilles til rådighed for offentligheden af radio- eller fjernsynsforetagendet eller med dettes samtykke, ogb) kommunikation til offentligheden: offentlig udsendelse ved hjælp af ethvert andet medium end radio og fjernsyn af lyden fra en fremførelse eller af den lyd eller lyd udtrykt i en anden form, der er optaget på et fonogram. I forbindelse med stk. 5 forstås ved "kommunikation til offentligheden" også det forhold, at den lyd eller lyd udtrykt i en anden form, der er optaget på et fonogram, gøres hørbar for offentligheden.2. Parterne tillægger udøvende kunstnere eneret til at tillade eller forbyde udsendelse ved hjælp af radiobølger og kommunikation til offentligheden af deres fremførelser, medmindre fremførelsen i sig selv sker ved en radio- eller fjernsynsudsendelse eller på grundlag af en optagelse.3. Parterne tillægger udøvende kunstnere og fremstillere af fonogrammer ret til et enkelt rimeligt vederlag, hvis et i kommercielt øjemed udgivet fonogram eller et udtryk for et sådant fonogram i en anden form anvendes til radio- eller fjernsynsudsendelse ved hjælp af radiobølger eller til anden kommunikation til offentligheden.4. Parterne fastsætter i deres lovgivning, at kravet om det enkelte rimelige vederlag fra brugeren skal fremsættes af den udøvende kunstner, af fremstilleren af fonogrammet eller af begge. Parterne kan fastsætte retsforskrifter om, hvorledes den udøvende kunstner og fremstilleren af fonogrammet skal dele det enkelte rimelige vederlag, hvis der ikke mellem den udøvende kunstner og fremstilleren af fonogrammet er indgået aftale herom.5. Parterne tillægger radio- og fjernsynsforetagender eneret til at tillade eller forbyde:a) fornyet radio- og fjernsynstransmissionb) optagelse af radio- og fjernsynstransmission, ogc) kommunikation til offentligheden af deres fjernsynsudsendelser, hvis denne foretages på steder, hvortil der er offentlig adgang mod betaling af entré. Betingelserne for udøvelsen af denne ret skal fastlægges ved den nationale lovgivning i det land, hvor beskyttelsen af den påberåbes.Artikel 10.10Kunstneres følgeret til kunstværkerParterne er enige om at udveksle synspunkter og oplysninger om praksis og politikker vedrørende kunstneres følgeret. Senest to år efter denne aftales ikrafttrædelse afholder parterne konsultationer med henblik på at overveje, hvorvidt det er ønskeligt og muligt at indføre en følgeret til kunstværker for kunstnere i Korea.Artikel 10.11Begrænsninger og undtagelserParterne kan i deres lovgivning fastsætte begrænsninger af eller undtagelser fra de rettigheder, der indrømmes rettighedshavere, jf. artikel 10.5 til 10.10, i visse særlige tilfælde, der ikke strider mod den normale udnyttelse af frembringelsen og ikke indebærer urimelig skade for rettighedshavernes legitime interesser.Artikel 10.12Beskyttelse af tekniske foranstaltninger1. Parterne indfører en passende retlig beskyttelse mod omgåelse af enhver form for effektive tekniske foranstaltninger, som en person foretager, selv om han ved eller burde vide, at dette er formålet.2. Medlemsstaterne indfører en passende retlig beskyttelse mod fremstilling, import, distribution, salg, udlejning, reklame for salg og udlejning eller besiddelse i kommercielt øjemed af anordninger, produkter eller komponenter eller ydelse af tjenester, der:a) er genstand for salgsfremme, reklame eller markedsføring med henblik på omgåelse afb) kun i begrænset omfang har andet kommercielt formål eller anden kommerciel anvendelse end omgåelse af, ellerc) primært er udviklet,


text: produceret, tilpasset eller ydet med henblik på at muliggøre eller befordre omgåelse afenhver form for effektive tekniske foranstaltninger.3. Ved teknisk foranstaltning forstås i denne aftale enhver teknologi, anordning eller komponent, der under sin normale funktion har til formål at forhindre eller begrænse handlinger i forbindelse med værker eller andre frembringelser, som indehaveren af ophavsrettigheder eller beslægtede rettigheder som fastsat i parternes lovgivning ikke har givet tilladelse til. Tekniske foranstaltninger skal anses som effektive, hvis anvendelsen af beskyttede værker eller andre frembringelser styres af rettighedshaveren ved anvendelse af en adgangskontrol- eller beskyttelsesforanstaltning, f.eks. kryptering, scrambling eller anden omdannelse af værket eller andre frembringelser eller en kopikontrolanordning, der opfylder beskyttelsesformålet.4. Parterne kan fastsætte undtagelser fra og begrænsninger af foranstaltninger til gennemførelse af stk. 1 og 2 i overensstemmelse med deres lovgivning og de i artikel 10.5 nævnte relevante internationale aftaler.Artikel 10.13Beskyttelse af oplysninger om rettighedsforvaltning1. Parterne indfører en passende retlig beskyttelse mod personer, der bevidst og uden tilladelse udfører nedennævnte handlinger:a) fjernelse eller ændring af elektroniske oplysninger om rettighedsforvaltning, ellerb) spredning, import med henblik på spredning, udsendelse i radio og fjernsyn, kommunikation til eller tilrådighedsstillelse for offentligheden af værker eller andre frembringelser, der er beskyttet efter denne aftale, og fra hvilke de elektroniske oplysninger om rettighedsforvaltning er blevet fjernet eller ændret uden tilladelsevel vidende eller med rimelig grund til at vide, at sådanne handlinger foranlediger, muliggør, letter eller skjuler en krænkelse af ophavsrettigheder eller beslægtede rettigheder som fastsat i den berørte parts lovgivning.2. Ved oplysninger om rettighedsforvaltning forstås i denne aftale alle oplysninger, der er leveret af rettighedshavere, og som identificerer et værk eller en anden frembringelse omhandlet i denne aftale, ophavsmanden eller enhver anden rettighedshaver, eller oplysninger om betingelserne for anvendelse af værket eller frembringelsen samt numre eller koder, der udgør sådanne oplysninger.3. Stk. 2 gælder, hvis en hvilken som helst af disse oplysninger anvendes i forbindelse med kopiering eller fremkommer i forbindelse med kommunikation til offentligheden af et værk eller en anden frembringelse, der er omhandlet i denne aftale.Artikel 10.14OvergangsbestemmelserKorea gennemfører forpligtelserne i artikel 10.6 og 10.7 fuldt ud senest to år efter denne aftales ikrafttrædelse.Underafdeling BVaremærkerArtikel 10.15RegistreringsprocedureDen Europæiske Union og Korea påser, at der findes en ordning for registrering af varemærker, hvor begrundelsen for et afslag på registrering af et varemærke meddeles skriftligt og eventuelt elektronisk til ansøgeren, der skal have mulighed for at anfægte et sådant afslag og for at påklage et endeligt afslag til domstolene. Den Europæiske Union og Korea giver desuden berørte parter mulighed for at gøre indsigelse mod ansøgninger om varemærker. Den Europæiske Union og Korea stiller en offentligt tilgængelig elektronisk database over varemærkeansøgninger og -registreringer til rådighed.Artikel 10.16Internationale aftalerDen Europæiske Union og Korea overholder traktaten om varemærkeret (1994) og gør enhver rimelig indsats for at overholde Singaporetraktaten om varemærkeret (2006).Artikel 10.17Undtagelser fra de rettigheder, der er knyttet til et varemærkeParterne tillader en rimelig anvendelse af deskriptive udtryk som en begrænset undtagelse fra de rettigheder, der er knyttet til et varemærke, og kan tillade andre begrænsede undtagelser, forudsat at der i den forbindelse tages hensyn


text: til varemærkeindehaverens og tredjemands legitime interesser.Underafdeling CGeografiske betegnelser [51], [52]Artikel 10.18Anerkendelse af geografiske betegnelser for landbrugsprodukter, fødevarer og vine1. Efter gennemgang af Agricultural Products Quality Control Act (lov om kvalitetskontrol af landbrugsprodukter) og gennemførelsesbestemmelserne hertil med hensyn til registrering, kontrol og beskyttelse af geografiske betegnelser for landbrugsprodukter og fødevarer i Korea konkluderer Den Europæiske Union, at denne lovgivning opfylder bestemmelserne i stk. 6.2. Efter gennemgang af Rådets forordning (EF) nr. 510/2006 og gennemførelsesbestemmelserne hertil med hensyn til registrering, kontrol og beskyttelse af geografiske betegnelser for landbrugsprodukter og fødevarer i Den Europæiske Union og af Rådets forordning (EF) nr. 1234/2007 med hensyn til den fælles markedsordning for vin konkluderer Korea, at denne lovgivning opfylder bestemmelserne i stk. 6.3. Efter gennemgang af en sammenfatning af specifikationerne for de landbrugsprodukter og fødevarer, der svarer til Koreas geografiske betegnelser, som er opført i bilag 10-A, og som Korea har registreret i henhold til den i stk. 1 nævnte lovgivning, forpligter Den Europæiske Union sig til at beskytte Koreas geografiske betegnelser i bilag 10-A efter det beskyttelsesniveau, der er fastlagt i dette kapitel.4. Efter gennemgang af en sammenfatning af specifikationerne for de landbrugsprodukter og fødevarer, der svarer til Den Europæiske Unions geografiske betegnelser, som er opført i bilag 10-A, og som Den Europæiske Union har registreret i henhold til den i stk. 2 nævnte lovgivning, forpligter Korea sig til at beskytte Den Europæiske Unions geografiske betegnelser i bilag 10-A efter det beskyttelsesniveau, der er fastlagt i dette kapitel.5. Stk. 3 gælder for geografiske betegnelser for vine, der tilføjes i henhold til artikel 10.24.6. Den Europæiske Union og Korea er enige om følgende krav til registrering og kontrol af geografiske betegnelser som omhandlet i stk. 1 og 2:a) et register over geografiske betegnelser, der beskyttes på deres respektive territorierb) en administrativ procedure, hvorved det kontrolleres, at en geografisk betegnelse angiver, at en vare har oprindelse på en parts territorium eller i en region eller en lokalitet på dette territorium, hvis varens kvalitet, omdømme eller andre egenskaber i alt væsentligt kan tilskrives dens geografiske oprindelsec) et krav om, at en registreret betegnelse skal svare til et bestemt produkt eller produkter, for hvilke der foreligger en varespecifikation, som kun kan ændres ved en administrativ procedured) bestemmelser om kontrol med produktione) retlige bestemmelser, i henhold til hvilke en registreret betegnelse kan benyttes af enhver erhvervsdrivende, der markedsfører det landbrugsprodukt eller den fødevare, der svarer til den relevante varespecifikation, ogf) en indsigelsesprocedure, der gør det muligt at tage højde for tidligere brugeres legitime interesser, uanset om de pågældende betegnelser er beskyttet som en form for intellektuel ejendomsret eller ej.Artikel 10.19Anerkendelse af bestemte geografiske betegnelser for vine [53], aromatiserede vine [54] og spiritus [55]1. Den Europæiske Unions geografiske betegnelser, der er opført i bilag 10-B, beskyttes i Korea i forbindelse med produkter, som bærer de pågældende geografiske betegnelser i overensstemmelse med Den Europæiske Unions lovgivning herom.2. Koreas geografiske betegnelser, der er opført i bilag 10-B, beskyttes i Den Europæiske Union i forbindelse med produkter, som bærer de pågældende geografiske betegnelser i


text: overensstemmelse med Koreas relevante lovgivning herom.Artikel 10.20BrugsretEn betegnelse, der beskyttes i henhold til denne underafdeling, kan benyttes af enhver erhvervsdrivende, der markedsfører landbrugsprodukter, fødevarer, vine, aromatiserede vine eller spiritus, som svarer til den relevante varespecifikation.Artikel 10.21Beskyttelsens omfang1. De i artikel 10.18 og 10.19 omhandlede geografiske betegnelser beskyttes mod:a) anvendelse af alle sådanne midler i betegnelsen eller præsentationen af en vare, som angiver eller antyder, at den pågældende vare har oprindelse i et andet geografisk område end det virkelige oprindelsessted, på en måde, som vildleder offentligheden med hensyn til varens geografiske oprindelseb) anvendelse af en geografisk betegnelse som identifikation for en tilsvarende vare [56], der ikke har sin oprindelse det sted, som den pågældende geografiske betegnelse angiver, også selv om varens virkelige oprindelse er angivet, eller den geografiske betegnelse benyttes i oversættelse eller ledsages af udtryk såsom "art", "type", "stil", "efterligning" eller lignende, ogc) enhver anden anvendelse, som udgør illoyal konkurrence i henhold til artikel 10a i Pariserkonventionen.2. Denne aftale indskrænker på ingen måde en persons ret til i forbindelse med handel at anvende sit eget navn eller sin forgængers navn, medmindre et sådant navn anvendes på en måde, der kan vildlede forbrugerne.3. Hvis parternes geografiske betegnelser er enslydende, beskyttes begge betegnelser, forudsat at de anvendes i god tro. Arbejdsgruppen for Geografiske Betegnelser fastsætter de praktiske regler for, hvordan de enslydende geografiske betegnelser skelnes fra hinanden, idet der tages hensyn til behovet for at sikre, at de berørte producenter får en retfærdig behandling, og at forbrugerne ikke vildledes. Hvis en geografisk betegnelse, der beskyttes i henhold til denne aftale, er enslydende med et tredjelands geografiske betegnelse, fastsætter parterne hver især de praktiske regler for, hvordan de enslydende geografiske betegnelser skelnes fra hinanden, idet der tages hensyn til behovet for at sikre, at de berørte producenter får en retfærdig behandling, og at forbrugerne ikke vildledes.4. Intet i denne aftale forpligter Den Europæiske Union eller Korea til at beskytte en geografisk betegnelse, som ikke er eller ophører med at være beskyttet i oprindelseslandet eller er gået af brug i dette land.5. Beskyttelsen af en geografisk betegnelse i henhold til denne artikel berører ikke den fortsatte anvendelse af et varemærke, der har været genstand for en ansøgning, er registreret eller har vundet hævd, for så vidt denne mulighed er hjemlet i den relevante lovgivning, på en parts territorium før datoen for ansøgningen om beskyttelse eller anerkendelse af den geografiske betegnelse, forudsat at der ikke foreligger nogen ugyldigheds- eller fortabelsesgrund mod dette varemærke i den pågældende parts lovgivning. Datoen for ansøgningen om beskyttelse eller anerkendelse af en geografisk betegnelse fastsættes efter artikel 10.23, stk. 2.Artikel 10.22Håndhævelse af beskyttelseParterne håndhæver på eget initiativ den i artikel 10.18 til 10.23 omhandlede beskyttelse ved passende indgriben fra deres myndigheders side. Håndhævelse sker ligeledes på foranledning af en berørt part.Artikel 10.23Forhold til varemærker1. Parterne giver afslag på eller ugyldiggør registreringen af et varemærke, der svarer til en af situationerne i artikel 10.21, stk. 1, i forbindelse med en beskyttet geografisk betegnelse for en tilsvarende vare, hvis ansøgningen om registrering


text: af varemærket er indsendt efter datoen for ansøgningen om beskyttelse eller anerkendelse af den geografiske betegnelse på det pågældende territorium.2. I stk. 1 er:a) datoen for ansøgning om beskyttelse eller anerkendelse af de i artikel 10.18 og 10.19 omhandlede geografiske betegnelser datoen for denne aftales ikrafttrædelse, ogb) datoen for ansøgning om beskyttelse eller anerkendelse af geografiske betegnelser som omhandlet i artikel 10.24 datoen for en parts modtagelse af en anmodning fra den anden part om beskyttelse eller anerkendelse af en geografisk betegnelse.Artikel 10.24Tilføjelse af geografiske betegnelser med henblik på beskyttelse [57]1. Den Europæiske Union og Korea er enige om at tilføje geografiske betegnelser, der skal beskyttes, til bilag 10-A og 10-B efter proceduren i artikel 10.25.2. Den Europæiske Union og Korea er enige om at behandle hinandens anmodninger om tilføjelse til bilagene af geografiske betegnelser, der skal beskyttes, uden unødig forsinkelse.3. Et navn kan ikke registreres som geografisk betegnelse, hvis det kolliderer med navnet på en plantesort, herunder en druesort, eller en dyrerace og derfor vil kunne vildlede forbrugerne med hensyn til produktets virkelige oprindelse.Artikel 10.25Arbejdsgruppen for Geografiske Betegnelser1. Arbejdsgruppen for Geografiske Betegnelser, der nedsættes ved artikel 15.3, stk. 1 (Arbejdsgrupper), træder sammen efter fælles aftale eller efter anmodning fra en af parterne med henblik på at styrke samarbejdet mellem parterne og dialogen om geografiske betegnelser. Arbejdsgruppen kan fremsætte henstillinger og træffe afgørelser ved enstemmighed.2. Møder afholdes skiftevis i den ene og den anden part. Parterne aftaler i fællesskab tidspunkt, sted og form for arbejdsgruppens møder, herunder videokonferencer, som dog senest finder sted 90 dage efter anmodningen herom.3. Arbejdsgruppen kan beslutte:a) at ændre bilag 10-A og 10-B for at tilføje individuelle geografiske betegnelser fra Den Europæiske Union eller Korea, som efter at have gennemgået den relevante procedure i artikel 10.18, stk. 3 eller 4, fastslås også i den anden part at udgøre geografiske betegnelser og beskyttes på dennes territoriumb) at ændre [58] de i litra a) omhandlede bilag for at fjerne individuelle geografiske betegnelser, der ikke længere beskyttes i oprindelsesparten [59], eller som efter gældende lovgivning ikke længere opfylder betingelserne for en geografisk betegnelse i den anden part, ogc) at en henvisning til lovgivning i denne aftale betragtes som en henvisning til den pågældende lovgivning som ændret og afløst og gældende på en givet dato efter denne aftales ikrafttrædelse.4. Arbejdsgruppen sikrer desuden, at denne underafdeling fungerer efter hensigten, og kan tage ethvert spørgsmål vedrørende dens gennemførelse og anvendelse op til overvejelse. Den har navnlig ansvaret for:a) udveksling af oplysninger om den lovgivningsmæssige og politiske udvikling vedrørende geografiske betegnelserb) udveksling af oplysninger om individuelle geografiske betegnelser med henblik på at tage beskyttelsen heraf op til overvejelse i overensstemmelse med denne aftale, ogc) udveksling af oplysninger med henblik på at få aftalen til at fungere så optimalt som muligt.5. Arbejdsgruppen kan drøfte alle spørgsmål af fælles interesse vedrørende geografiske betegnelser.Artikel 10.26Individuelle ansøgninger om beskyttelse af geografiske betegnelserBestemmelserne i denne underafdeling berører ikke retten til at ansøge om anerkendelse og beskyttelse af en geografisk betegnelse efter den relevante lovgivning i Den Europæiske Union


text: eller Korea.Underafdeling DDesignArtikel 10.27Beskyttelse af registrerede design1. Den Europæiske Union og Korea sørger for beskyttelse af uafhængigt frembragte design, der er nye og originale, eller som har individuel karakter [60].2. Beskyttelsen ydes ved registrering og giver indehaverne eneret i overensstemmelse med denne underafdeling.Artikel 10.28Rettigheder knyttet til registreringIndehaveren af et beskyttet design har som minimum ret til at forhindre, at tredjemand uden at have indehaverens samtykke fremstiller, udbyder til salg, sælger, importerer, eksporterer eller anvender artikler, der bærer eller inkorporerer det beskyttede design, dersom en sådan handling har en kommerciel målsætning, i urimeligt omfang skader den normale udnyttelse af designet eller ikke er forenelig med god forretningsskik.Artikel 10.29Beskyttelse knyttet til ikke-registreret udseendeDen Europæiske Union og Korea tilvejebringer kun de nødvendige retsmidler til at forhindre anvendelse af et produkts ikke-registrerede udseende, hvis den anfægtede anvendelse beror på kopiering af produktets ikke-registrerede udseende [61]. En sådan anvendelse omfatter mindst præsentation [62], import eller eksport af varer.Artikel 10.30Beskyttelsens varighed1. Beskyttelsen i parterne efter registrering skal være af mindst 15 års varighed.2. Beskyttelsen i Den Europæiske Union og Korea af et ikke-registreret udseende skal være af mindst tre års varighed.Artikel 10.31Undtagelser1. Den Europæiske Union og Korea kan fastsætte begrænsede undtagelser fra beskyttelsen af design, forudsat at sådanne undtagelser ikke i urimeligt omfang strider mod den normale udnyttelse af beskyttede design og ikke indebærer urimelig skade for de legitime interesser, som indehaveren af det beskyttede design har, under hensyn til tredjemands legitime interesser.2. Designbeskyttelse gælder ikke for design, der i alt væsentligt er dikteret af tekniske eller funktionelle forhold.3. Der kan ikke erhverves designret til et design, der strider mod den offentlige orden eller sædeligheden.Artikel 10.32Forhold til ophavsretEt design, der er beskyttet ved registrering i Den Europæiske Union eller Korea i overensstemmelse med denne underafdeling, kan også beskyttes i henhold til gældende lovgivning om ophavsret på parternes territorium fra det tidspunkt, hvor designet blev skabt eller fastlagt i en givet form [63].Underafdeling EPatenterArtikel 10.33International aftaleParterne gør enhver rimelig indsats for at overholde artikel 1-16 i patentlovstraktaten (2000).Artikel 10.34Patenter og folkesundheden1. Parterne erkender vigtigheden af erklæringen om TRIPS-aftalen og folkesundhed (i det følgende benævnt "Dohaerklæringen"), der blev vedtaget den 14. november 2001 af ministerkonferencen under WTO. Ved fortolkningen og gennemførelsen af rettighederne og forpligtelserne i henhold til denne underafdeling kan parterne henholde sig til Dohaerklæringen.2. Parterne bidrager til gennemførelsen af og overholder WTO's Almindelige Råds afgørelse af 30. august 2003 om punkt 6 i Dohaerklæringen og protokollen om ændring af TRIPS-aftalen, udfærdiget i Genève den 6. december 2005.Artikel 10.35Forlængelse af gyldighedsperioden for rettigheder knyttet til patentbeskyttelse1. Parterne anerkender, at farmaceutiske produkter [64] og plantebeskyttelsesmidler [65], som er beskyttet af et patent på deres respektive territorier, underkastes en administrativ godkendelses- eller registreringsprocedure, inden de bringes i omsætning på deres markeder.2. Parterne påser, at gyldighedsperioden for de rettigheder, der er knyttet til patentbeskyttelsen, efter anmodning fra patenthaveren forlænges som erstatning for den forkortelse af den effektive patentperiode, der følger af den første godkendelse til omsætning af produktet på deres respektive markeder. Gyldighedsperioden for de rettigheder, der er knyttet til


text: patentbeskyttelsen, må ikke forlænges med mere end fem år [66].Artikel 10.36Beskyttelse af data, der er forelagt med henblik på markedsføringstilladelse for farmaceutiske produkter [67]1. Parterne garanterer, at data, der forelægges med henblik på markedsføringstilladelse for et farmaceutisk produkt, forbliver fortrolige, ikke videregives og ikke lægges til grund for en anden markedsføringstilladelse.2. Med henblik herpå fastsætter parterne i deres respektive lovgivning, at data, jf. TRIPS-aftalens artikel 39, vedrørende sikkerhed og effektivitet, som forelægges for første gang med henblik på markedsføringstilladelse for et nyt farmaceutisk produkt på en af parternes territorium, ikke anvendes til udstedelse af en markedsføringstilladelse for et andet farmaceutisk produkt, medmindre der fremlægges bevis for, at indehaveren af markedsføringstilladelsen har givet sit udtrykkelige samtykke til anvendelsen af de pågældende data.3. Databeskyttelsesperioden skal være af mindst fem års varighed, løbende fra datoen for den første markedsføringstilladelse, der er udstedt på en af parternes territorium.Artikel 10.37Beskyttelse af data, der er forelagt med henblik på markedsføringstilladelse for plantebeskyttelsesmidler1. Parterne fastlægger krav til sikkerhed og effektivitet, inden de tillader omsætning af plantebeskyttelsesmidler på deres respektive markeder.2. Parterne sikrer, at prøvninger, undersøgelsesrapporter eller oplysninger, der forelægges for første gang med henblik på markedsføringstilladelse for et plantebeskyttelsesmiddel, ikke anvendes af tredjemand eller myndighederne til fordel for en anden person, der ønsker at opnå markedsføringstilladelse for et plantebeskyttelsesmiddel, medmindre der fremlægges bevis for, at den første ansøger har givet sit udtrykkelige samtykke til anvendelsen af de pågældende data. Denne beskyttelse omtales i det følgende som databeskyttelse.3. Databeskyttelsesperioden skal være af mindst 10 års varighed, løbende fra datoen for den første markedsføringstilladelse på en af parternes territorium.Artikel 10.38GennemførelseParterne træffer de nødvendige foranstaltninger til at sikre, at den i denne underafdeling omhandlede beskyttelse bliver fuldt effektiv, og de samarbejder aktivt og indleder en konstruktiv dialog med dette for øje.Underafdeling FAndre bestemmelserArtikel 10.39PlantesorterParterne fastsætter bestemmelser om beskyttelse af plantesorter og overholder den internationale konvention om beskyttelse af plantenyheder (1991).Artikel 10.40Genressourcer, traditionel viden og folklore1. Med forbehold af deres lovgivning respekterer, bevarer og opretholder parterne viden, innovationer og sædvaner hos oprindelige og lokale samfund med traditionelle livsformer, som er vigtige for bevarelse og bæredygtig brug af den biologiske mangfoldighed, og fremmer en bredere anvendelse heraf under medvirken af og med samtykke fra indehaverne af denne viden, disse innovationer og disse sædvaner samt tilskynder til en retfærdig deling af de fordele, der udspringer af udnyttelsen af denne viden, disse innovationer og disse sædvaner.2. Parterne er enige om regelmæssigt at udveksle synspunkter og oplysninger om relevante multilaterale drøftelser:a) i WIPO vedrørende de emner, der tages op i Den Mellemstatslige Komité for Intellektuel Ejendomsret og Genressourcer, Traditionel Viden og Folkloreb) i WTO vedrørende forholdet mellem TRIPS-aftalen og konventionen om den biologiske mangfoldighed (i det følgende benævnt "CBD") og beskyttelsen af traditionel viden og folklore, ogc) i forbindelse med CBD vedrørende en international ordning for adgang til genetiske ressourcer og deling af fordele.3. Parterne er enige om på foranledning af en af parterne at tage denne artikel op til fornyet overvejelse i Handelsudvalget efter afslutningen af de i stk. 2 omhandlede relevante multilaterale drøftelser


text: og i lyset af resultaterne heraf. Handelsudvalget kan træffe alle nødvendige afgørelser for at føre resultaterne af den fornyede overvejelse ud i livet.AFDELING CHåndhævelse af intellektuelle ejendomsrettighederArtikel 10.41Almindelige forpligtelser1. Parterne bekræfter deres forpligtelser i henhold til TRIPS-aftalen, særlig del III, og påser, at følgende supplerende foranstaltninger, procedurer og retsmidler står til rådighed i henhold til deres lovgivning, således at der kan gribes effektivt ind over for krænkelser af intellektuelle ejendomsrettigheder [68], der er omfattet af denne aftale.2. Disse foranstaltninger, procedurer og retsmidler:a) skal bl.a. omfatte hurtige foranstaltninger med henblik på at forhindre krænkelser og foranstaltninger, således at yderligere krænkelser forebyggesb) skal være fair og rimeligec) må ikke være unødigt komplicerede eller udgiftskrævende og må ikke indebære urimelige frister eller medføre ugrundede forsinkelser, ogd) skal være effektive, stå i et rimeligt forhold til krænkelsen og have afskrækkende virkning og skal anvendes på en sådan måde, at der ikke opstår hindringer for lovlig samhandel, og at der ydes garanti mod misbrug af dem.Artikel 10.42RekvirenterParterne anerkender som personer, der kan anmode om anvendelse af de foranstaltninger, procedurer og retsmidler, der er omhandlet i denne afdeling og i del III af TRIPS-aftalen:a) indehavere af intellektuelle ejendomsrettigheder i overensstemmelse med den lovgivning, der finder anvendelseb) alle andre personer, der har tilladelse til at anvende disse rettigheder, navnlig licenshavere, i det omfang det er muligt efter og i overensstemmelse med den lovgivning, der finder anvendelsec) organisationer til kollektiv forvaltning af intellektuelle ejendomsrettigheder, der efter reglerne er officielt anerkendt som berettigede til at repræsentere indehavere af intellektuelle ejendomsrettigheder, i det omfang det er muligt efter og i overensstemmelse med den lovgivning, der finder anvendelse, ellerd) et forbund eller en sammenslutning, der har en sådan retlig stilling, at det/den kan forfægte sådanne rettigheder, i det omfang det er muligt efter og i overensstemmelse med den lovgivning, der finder anvendelse.Underafdeling ACivilretlige foranstaltninger, procedurer og retsmidlerArtikel 10.43BevismaterialeParterne træffer i tilfælde af krænkelse af en intellektuel ejendomsrettighed i kommerciel målestok de nødvendige foranstaltninger til, at de kompetente retslige myndigheder, når det er hensigtsmæssigt, på begæring af en part kan kræve fremlæggelse af dokumenter med bankoplysninger samt finansielle og kommercielle oplysninger, som modparten har kontrol over, under forudsætning af at fortrolige oplysninger beskyttes.Artikel 10.44Foreløbige foranstaltninger til sikring af bevismateriale1. Parterne sikrer, allerede inden behandlingen af en sag vedrørende realiteten påbegyndes, at de kompetente retslige myndigheder på begæring af en part, der har fremført et rimeligt tilgængeligt bevismateriale til støtte for sin påstand om, at hans intellektuelle ejendomsret er blevet krænket eller vil blive krænket, træffer afgørelse om, at der omgående skal iværksættes effektive foreløbige foranstaltninger med henblik på at sikre det relevante bevismateriale i forbindelse med den påståede krænkelse, under forudsætning af at fortrolige oplysninger beskyttes.2. Parterne kan fastsætte, at sådanne foranstaltninger skal omfatte en udførlig beskrivelse af de omtvistede varer med eller uden udtagning af prøver eller en beslaglæggelse af disse og, når det er hensigtsmæssigt, af de materialer og redskaber, der har været anvendt ved fremstillingen eller distributionen af disse varer, og af de hertil hørende dokumenter. Disse foranstaltninger træffes,


text: om nødvendigt uden at modparten høres, især hvis en forsinkelse vil kunne påføre rettighedshaveren et uopretteligt tab, eller hvor der foreligger en påviselig risiko for tilintetgørelse af bevismateriale.Artikel 10.45Ret til information1. Parterne sikrer, at de kompetente retslige myndigheder i forbindelse med civile retssager om krænkelse af en intellektuel ejendomsrettighed og som svar på en velbegrundet og forholdsmæssigt afpasset begæring fra rekvirenten kan pålægge den krænkende part og/eller enhver anden person, der er part eller vidne i en retssag, at give oplysninger om oprindelsen af og distributionskanalerne for de varer eller tjenesteydelser, der krænker en intellektuel ejendomsrettighed.a) I dette stykke forstås ved "enhver anden person" en person, der:i) er fundet i besiddelse af de omtvistede varer i kommerciel målestokii) er fundet i færd med at anvende de omtvistede tjenesteydelser i kommerciel målestokiii) er fundet i færd med at yde tjenester, der anvendes i de omtvistede aktiviteter, i kommerciel målestok, elleriv) er blevet identificeret af den i dette litra omhandlede person som indblandet i produktion, fremstilling eller distribution af sådanne varer eller levering af sådanne tjenesteydelser.b) De pågældende "oplysninger" omfatter i givet fald:i) navn og adresse på producenter, fremstillere, distributører, leverandører og andre tidligere indehavere af varer eller tjenesteydelser samt på engros- og detailhandelsled, ellerii) oplysninger om producerede, fremstillede, leverede, modtagne eller bestilte mængder og om den pris, der er opnået for de pågældende varer eller tjenesteydelser.2. Denne artikel finder anvendelse med forbehold af andre lovbestemmelser, der:a) tillægger rettighedshaveren en mere vidtgående ret til informationb) regulerer brugen af oplysninger meddelt i henhold til denne artikel i civilretlige eller strafferetlige sagerc) omhandler erstatningsansvaret ved misbrug af retten til informationd) danner grundlag for at nægte at meddele oplysninger, som ville tvinge den i stk. 1 omhandlede person til at indrømme, at vedkommende selv eller en nær slægtning har deltaget i en krænkelse af en intellektuel ejendomsrettighed, ellere) omhandler beskyttelsen af fortrolige kilder til information eller behandlingen af personoplysninger.Artikel 10.46Foreløbige og retsbevarende foranstaltninger1. Parterne sikrer, at de retslige myndigheder på begæring af rekvirenten kan udstede et foreløbigt påbud med henblik på at forhindre en nært forestående krænkelse af en intellektuel ejendomsrettighed eller midlertidigt og, hvis det er muligt i henhold til deres lovgivning, under trussel om tvangsbøder at forbyde en fortsættelse af den påståede krænkelse af den pågældende rettighed eller gøre denne fortsættelse betinget af, at der stilles sikkerhed for erstatning til rettighedshaveren. Et foreløbigt påbud kan også udstedes til en mellemmand [69], hvis ydelser anvendes af tredjemand til krænkelse af ophavsrettigheder, hermed beslægtede rettigheder, varemærker eller geografiske betegnelser.2. Et foreløbigt påbud kan også udstedes for at kræve beslaglæggelse af varer, der mistænkes for at krænke en intellektuel ejendomsrettighed, med henblik på at forhindre, at de indføres i handelen eller omsættes.3. I tilfælde af overtrædelser i kommerciel målestok sikrer parterne, at de retslige myndigheder, hvis rekvirenten godtgør, at der foreligger omstændigheder, som kan vanskeliggøre inddrivelsen af erstatning, kan kræve arrest i den påståede krænkende parts løsøregenstande og faste ejendom, herunder indefrysning af bankkonti og andre fordringer.Artikel 10.47Korrigerende foranstaltninger1. Parterne sikrer, at de kompetente retslige myndigheder


text: på begæring af rekvirenten og uden at det berører den erstatning, der skal udredes til rettighedshaveren som følge af krænkelsen, og uden nogen form for godtgørelse kan kræve, at de varer, som de har fastslået krænker en intellektuel ejendomsrettighed, destrueres, eller at der træffes andre foranstaltninger med henblik på fjernelse fra handelen af de pågældende varer. Hvis det er relevant, kan de kompetente retslige myndigheder desuden kræve tilintetgørelse af de materialer og redskaber, der primært har været anvendt til at skabe eller fremstille de pågældende varer.2. De retslige myndigheder beordrer disse foranstaltninger gennemført for rettighedskrænkerens regning, medmindre særlige grunde taler herimod.3. Når en begæring om korrigerende foranstaltninger behandles, tages der hensyn til, at der skal være et rimeligt forhold mellem krænkelsens omfang og de beordrede retsmidler, samt til tredjemands interesser.Artikel 10.48Påbud1. Parterne sikrer, at de retslige myndigheder, når der er truffet en retsafgørelse, som fastslår en krænkelse af en intellektuel ejendomsrettighed, kan udstede et påbud til den krænkende part med henblik på at forhindre fortsat krænkelse.2. Hvis det er muligt efter lovgivningen, pålægges der ved manglende overholdelse af et påbud i givet fald en tvangsbøde for at sikre, at påbuddet overholdes. Parterne sikrer endvidere, at rettighedshaverne har mulighed for at ansøge om udstedelse af et påbud til en mellemmand [70], hvis tjenesteydelser anvendes af tredjemand til at krænke ophavsrettigheder, hermed beslægtede rettigheder, varemærker eller geografiske betegnelser.Artikel 10.49Alternative foranstaltningerParterne kan bestemme, at de kompetente retslige myndigheder, når det er hensigtsmæssigt, og på begæring af den person, der kan pålægges de i artikel 10.47 eller 10.48 nævnte foranstaltninger, kan beordre betaling til den forurettede af en kontant godtgørelse i stedet for anvendelse af foranstaltningerne i artikel 10.47 eller 10.48, hvis personen har handlet uforsætligt og ikke har udvist uagtsomhed, hvis gennemførelsen af de pågældende foranstaltninger ville skade ham uforholdsmæssigt meget, og hvis en kontant godtgørelse til den forurettede forekommer rimeligt tilfredsstillende.Artikel 10.50Erstatning1. Parterne sikrer, at de retslige myndigheder, når de fastsætter erstatningen:a) tager hensyn til alle relevante aspekter, såsom negative økonomiske konsekvenser, herunder tabt fortjeneste, som den forurettede har lidt, den krænkende parts uberettigede fortjeneste, og, når det er hensigtsmæssigt, andre elementer end de økonomiske, f.eks. den ikke-økonomiske skade, rettighedshaveren har lidt som følge af krænkelsen, ellerb) som et alternativ til litra a), når det er hensigtsmæssigt, kan fastsætte erstatningen til et fast beløb på grundlag af elementer, der som minimum svarer til størrelsen af de gebyrer eller afgifter, som den krænkende part skulle have betalt, hvis han havde anmodet om tilladelse til at anvende den pågældende intellektuelle ejendomsrettighed.2. I sager, hvor den krænkede part har krænket intellektuelle ejendomsrettigheder uden at vide det eller uden at have rimelig grund til at vide det, kan parterne bestemme, at de retslige myndigheder kan træffe beslutning om tilbagebetaling af et overskud eller om betaling af en erstatning, der kan være fastsat på forhånd.3. I civile retssager kan parterne, i det mindste hvad angår værker, fonogrammer og fremførelser, der er beskyttet af ophavsrettigheder eller beslægtede rettigheder, og i tilfælde af varemærkeforfalskning, fastsætte en erstatning eller opretholde


text: en på forhånd fastsat erstatning, som rettighedshaveren skal kunne vælge at få rådighed over.Artikel 10.51SagsomkostningerParterne sikrer, at rimelige og forholdsmæssigt afpassede sagsomkostninger og andre udgifter, som den part, der har vundet sagen, har afholdt, som en generel regel bæres af den part, der har tabt sagen, medmindre billighedshensyn taler imod dette.Artikel 10.52Offentliggørelse af retsafgørelserParterne sikrer, at de retslige myndigheder i tilfælde af krænkelse af intellektuelle ejendomsrettigheder, hvis det er relevant, kan træffe afgørelse om, at der på begæring af rekvirenten og for den krænkende parts regning træffes passende foranstaltninger til formidling af information om afgørelsen, og at retsafgørelsen opslås og offentliggøres i sin helhed eller i uddrag. Parterne kan give mulighed for yderligere offentliggørelsesforanstaltninger, der er afpasset efter de særlige forhold, herunder bekendtgørelse på en iøjnefaldende måde.Artikel 10.53Formodning om ophavs- eller ejendomsretI civile retssager vedrørende ophavsrettigheder eller beslægtede rettigheder indfører parterne en formodning om, at den fysiske eller juridiske person, hvis navn på sædvanlig måde er anført som indehaver af ophavsrettigheden eller en beslægtet rettighed til et værk eller en frembringelse, er rettighedshaveren til det pågældende værk eller den pågældende frembringelse, medmindre andet er bevist.Underafdeling BStrafferetlig håndhævelseArtikel 10.54Anvendelsesområde for den strafferetlige håndhævelseParterne påser, at der anvendes strafferetlige procedurer og sanktioner i det mindste i de tilfælde, hvor der er tale om forsætlig varemærkeforfalskning og piratkopiering i kommerciel målestok af materiale, som er omfattet af ophavsrettigheder eller beslægtede rettigheder [71].Artikel 10.55Forfalskning af geografiske betegnelser og designParterne overvejer med forbehold af deres nationale ret, herunder forfatningsret, at indføre foranstaltninger til bestemmelse af det civilretlige ansvar i forbindelse med forfalskning af geografiske betegnelser og design.Artikel 10.56Juridiske personers ansvar1. Parterne indfører i overensstemmelse med deres retlige principper alle nødvendige foranstaltninger til bestemmelse af juridiske personers ansvar i forbindelse med de i artikel 10.54 nævnte lovovertrædelser.2. Et sådant ansvar indskrænker ikke det strafferetlige ansvar, der påhviler de fysiske personer, som har begået de pågældende lovovertrædelser.Artikel 10.57MedvirkenBestemmelserne i denne underafdeling finder anvendelse på medvirken ved de i artikel 10.54 omhandlede lovovertrædelser.Artikel 10.58BeslaglæggelseI tilfælde af lovovertrædelser som omhandlet i artikel 10.54 påser parterne, at deres kompetente myndigheder er beføjet til at beordre beslaglæggelse af varer, der mistænkes for at være varemærkeforfalskede varer eller piratkopierede ophavsretsbeskyttede varer, af de materialer og redskaber, der primært har været anvendt til at begå den påståede lovovertrædelse, af skriftligt bevismateriale vedrørende den påståede lovovertrædelse og eventuelle aktiver, der hidrører fra eller er opnået direkte eller indirekte ved krænkelsen.Artikel 10.59SanktionerFor de i artikel 10.54 omhandlede lovovertrædelser fastsætter parterne sanktioner, herunder fængselsdomme og/eller bøder, som er effektive, står i et rimeligt forhold til krænkelsen og har afskrækkende virkning.Artikel 10.60Konfiskation1. I tilfælde af lovovertrædelser som omhandlet i artikel 10.54 påser parterne, at deres kompetente myndigheder er beføjet til at beordre konfiskation og/eller tilintetgørelse af alle varemærkeforfalskede varer eller piratkopierede ophavsretsbeskyttede varer, af materialer og redskaber, der primært har været anvendt til at skabe de varemærkeforfalskede varer eller piratkopierede ophavsretsbeskyttede varer, og af de aktiver, der hidrører fra eller er opnået direkte eller indirekte ved krænkelsen.2. Parterne sikrer, at varemærkeforfalskede varer og piratkopierede ophavsretsbeskyttede varer, der


text: konfiskeres i henhold til denne artikel, og som ikke tilintetgøres, tages ud af handelskæden og bortskaffes på forsvarlig vis, hvis de er farlige for menneskers sundhed eller sikkerhed.3. Parterne sikrer endvidere, at konfiskation og tilintetgørelse i henhold til denne artikel sker uden nogen form for godtgørelse til den sagsøgte.4. Parterne kan bestemme, at deres retslige myndigheder er beføjet til at beordre konfiskation af aktiver, som i værdi svarer til de aktiver, der hidrører fra eller er opnået direkte eller indirekte ved krænkelsen.Artikel 10.61Tredjemands rettighederParterne sikrer, at tredjemands rettigheder beskyttes og garanteres på passende vis.Underafdeling COnlinetjenesteyderes ansvarArtikel 10.62Onlinetjenesteyderes ansvar [72]Parterne erkender, at mellemmænds tjenesteydelser kan anvendes af tredjemand til krænkelser. For at sikre den frie bevægelighed for informationstjenester og samtidig styrke den intellektuelle ejendomsret på det digitale område træffer parterne de i artikel 10.63 til 10.66 nævnte foranstaltninger for mellemliggende tjenesteydere, når disse på ingen måde er involveret i de informationer, der transmitteres.Artikel 10.63Onlinetjenesteyderes ansvar: ren formidling ("mere conduit")1. Ved levering af en informationssamfundstjeneste i form af transmission på et kommunikationsnet af information, der leveres af en tjenestemodtager, eller levering af adgang til et kommunikationsnet sikrer parterne, at tjenesteyderen ikke er ansvarlig for den transmitterede information, forudsat at tjenesteyderen:a) ikke selv iværksætter transmissionenb) ikke udvælger modtageren af transmissionen, ogc) ikke udvælger og ikke ændrer den transmitterede information.2. Den i stk. 1 omhandlede transmission og levering af adgang omfatter automatisk, mellemliggende og kortvarig oplagring af transmitteret information, forudsat at denne oplagring udelukkende tjener til udførelse af transmission på kommunikationsnettet, og dens varighed ikke overstiger den tid, der med rimelighed kan antages at være nødvendig til transmissionen.3. Denne artikel berører ikke en retslig eller administrativ myndigheds muligheder for i overensstemmelse med parternes retssystemer at kræve, at en tjenesteyder bringer en overtrædelse til ophør eller forhindrer den.Artikel 10.64Onlinetjenesteyderes ansvar: "caching"1. Parterne sikrer, at tjenesteyderen i tilfælde af levering af en informationssamfundstjeneste, der består i transmission på et kommunikationsnet af information, som leveres af en tjenestemodtager, ikke pådrager sig ansvar for automatisk, mellemliggende og midlertidig oplagring af denne information foretaget alene med det formål at gøre senere transmission af informationen til andre tjenestemodtagere efter disses anmodning mere effektiv, forudsat at tjenesteyderen:a) ikke ændrer informationenb) overholder betingelserne for adgang til informationenc) overholder reglerne om ajourføring af informationen, angivet på en måde, der er almindelig anerkendt og anvendt af industriend) ikke foretager indgreb i den lovlige anvendelse af teknologi, som er almindelig anerkendt og anvendt af industrien, med det formål at skaffe sig data om anvendelsen af informationen, oge) straks tager skridt til at fjerne den information, han har oplagret, eller til at hindre adgangen til den, når han får konkret kendskab til, at informationen er blevet fjernet fra nettet eller adgangen til den hindret, eller at en retslig eller administrativ myndighed har krævet informationen fjernet eller adgangen til den hindret.2. Denne artikel berører ikke en retslig eller administrativ myndigheds muligheder for i overensstemmelse med parternes retssystemer at kræve, at en tjenesteyder bringer en overtrædelse til ophør eller forhindrer den.Artikel 10.65Onlinetjenesteyderes ansvar: oplagring ("hosting")1. Parterne sikrer, at


text: tjenesteyderen i tilfælde af levering af en informationssamfundstjeneste, som består i oplagring af information leveret af en tjenestemodtager, ikke pådrager sig ansvar for information oplagret på anmodning af en tjenestemodtager, forudsat at tjenesteyderen:a) ikke har konkret kendskab til den ulovlige aktivitet eller information og, for så vidt angår erstatningskrav, ikke har kendskab til forhold eller omstændigheder, hvoraf den ulovlige aktivitet eller information fremgår, ellerb) fra det øjeblik, hvor han får et sådant kendskab, straks tager skridt til at fjerne informationen eller hindre adgangen til den.2. Stk. 1 finder ikke anvendelse, når tjenestemodtageren handler under tjenesteyderens myndighed eller kontrol.3. Denne artikel berører ikke en retslig eller administrativ myndigheds muligheder for i overensstemmelse med parternes retssystemer at kræve, at en tjenesteyder bringer en overtrædelse til ophør eller forhindrer den, eller parternes muligheder for at fastlægge procedurer for at fjerne information eller hindre adgangen til den.Artikel 10.66Ingen generel overvågningsforpligtelse1. Med hensyn til levering af de i artikel 10.63, 10.64 og 10.65 omhandlede tjenester må parterne ikke pålægge tjenesteyderne en generel forpligtelse til at overvåge den information, de fremsender eller oplagrer, eller en generel forpligtelse til aktivt at undersøge forhold eller omstændigheder, der tyder på ulovlig virksomhed.2. Parterne kan kræve, at leverandører af informationssamfundstjenester straks underretter de kompetente myndigheder om påståede ulovlige aktiviteter, der udøves, eller information, der leveres af deres tjenestemodtagere, eller at de på anmodning giver de kompetente myndigheder oplysninger, som gør det muligt at identificere de tjenestemodtagere, de har oplagringsaftaler med.Underafdeling DAndre bestemmelserArtikel 10.67Foranstaltninger ved grænsen1. Medmindre andet er fastsat i denne afdeling, indfører parterne procedurer [73], der gør det muligt for en rettighedshaver, der har gyldige grunde til at have mistanke om, at der finder import, eksport, reeksport, forsendelse, omladning, overførsel til en frizone [74], henførsel under ensuspensionsprocedure [75] eller oplæggelse på toldoplag af varer, der krænker en intellektuel ejendomsrettighed [76], sted, at indgive en skriftlig anmodning til de kompetente administrative eller retslige myndigheder om, at toldmyndighederne suspenderer sådanne varers overgang til fri omsætning eller tager dem i bevaring.2. Parterne påser, at toldmyndighederne som led i deres arbejde, når de har en tilstrækkelig begrundet mistanke om, at bestemte varer krænker en intellektuel ejendomsrettighed, inden en anmodning fra en rettighedshaver er indgivet eller imødekommet, kan suspendere frigivelsen af varerne eller tage dem i bevaring, så rettighedshaveren har mulighed for at indsende en anmodning om indgriben i henhold til stk. 1.3. Eventuelle rettigheder og forpligtelser, der fastsættes ved gennemførelsen af TRIPS-aftalens del III, afsnit 4, for importøren, finder også anvendelse på eksportøren eller i givet fald på varernes ihændehaver [77].4. Korea gennemfører forpligtelsen i stk. 1 og 2 for så vidt angår litra c), nr. i) og iii), i fodnote 27 fuldt ud senest to år efter denne aftales ikrafttrædelse.Artikel 10.68AdfærdskodekserParterne tilskynder til:a) at erhvervssammenslutninger og -organisationer udarbejder adfærdskodekser, som bidrager til håndhævelsen af intellektuelle ejendomsrettigheder, bl.a. ved at anbefale, at der på optiske diske anvendes en kode til identifikation af fabrikanten, ogb) at parternes kompetente myndigheder får tilsendt udkast til adfærdskodekser og eventuelle evalueringer af anvendelsen af disse.Artikel 10.69Samarbejde1. Parterne er


text: enige om at samarbejde med henblik på at støtte gennemførelsen af de tilsagn og forpligtelser, der indgås i henhold til dette kapitel. Samarbejdet omfatter, men er ikke begrænset til:a) udveksling af oplysninger om de retlige rammer for intellektuelle ejendomsrettigheder og relevante regler for beskyttelse og håndhævelse; udveksling af erfaringer om lovgivningsprocessenb) udveksling af erfaringer om håndhævelsen af intellektuelle ejendomsrettighederc) udveksling af erfaringer om toldmyndighedernes, politiets samt administrative og retslige myndigheders håndhævelse af rettigheder på centralt og ikke-centralt niveau; samordning, også med andre lande, med henblik på at forhindre eksport af forfalskede varerd) kapacitetsopbygning, oge) fremme og formidling af oplysninger om intellektuelle ejendomsrettigheder i bl.a. erhvervskredse og civilsamfundet; bevidstgørelse af forbrugere og rettighedshavere.2. I forlængelse af og uden at det indskrænker stk. 1, er Den Europæiske Union og Korea enige om indlede og opretholde en effektiv dialog om spørgsmål vedrørende intellektuel ejendomsret, hvor emner, som er relevante for beskyttelse og håndhævelse af intellektuelle ejendomsrettigheder som omhandlet i dette kapitel, samt andre relevante spørgsmål kan tages op.KAPITEL ELLEVEKONKURRENCEAFDELING AKonkurrenceArtikel 11.1Principper1. Parterne anerkender vigtigheden af fri og uhindret konkurrence i deres handelsrelationer. Parterne forpligter sig til at anvende deres respektive konkurrencelovgivning således, at det undgås, at fordelene ved liberaliseringsprocessen for varer, tjenesteydelser og etablering ophæves eller elimineres af konkurrencebegrænsende forretningsadfærd eller konkurrencebegrænsende transaktioner.2. Parterne opretholder på deres respektive territorier en fuldt dækkende konkurrencelovgivning, der effektivt tager højde for konkurrencebegrænsende aftaler, samordnet praksis [78] og misbrug af dominerende stilling i en eller flere virksomheder, og som indeholder bestemmelser om effektiv kontrol med fusioner og virksomhedsovertagelser.3. Parterne er enige om, at følgende konkurrencebegrænsende handlinger forhindrer en korrekt gennemførelse af denne aftale, for så vidt som de kan påvirke samhandelen mellem dem:a) aftaler mellem virksomheder, beslutninger, der træffes af virksomhedssammenslutninger, og samordnet praksis, som har til formål eller resultat, at konkurrencen forhindres, begrænses eller fordrejes på en parts territorium som helhed eller på en væsentlig del herafb) en eller flere virksomheders misbrug af dominerende stilling på en parts territorium som helhed eller på en væsentlig del heraf, ellerc) fusioner og virksomhedsovertagelser, der i betydelig grad forhindrer effektiv konkurrence, specielt som følge af dannelse eller styrkelse af en dominerende stilling på en parts territorium som helhed eller på en væsentlig del heraf.Artikel 11.2DefinitionerI denne afdeling forstås ved konkurrencelovgivning:a) for Den Europæiske Unions vedkommende artikel 101, 102 og 106 i traktaten om Den Europæiske Unions funktionsmåde og Rådets forordning (EF) nr. 139/2004 om kontrol med fusioner og virksomhedsovertagelser samt gennemførelsesbestemmelser og ændringer hertilb) for Koreas vedkommende, Monopoly Regulation and Fair Trade Act (lov om monopolregulering og retfærdig handel) samt gennemførelsesforordninger og ændringer hertil, ogc) eventuelle ændringer af de i denne artikel nævnte instrumenter efter denne aftales ikrafttrædelse.Artikel 11.3Gennemførelse1. Parterne opretholder en eller flere myndigheder, der er ansvarlige for gennemførelsen af konkurrencelovgivningen i artikel 11.2 og råder over de nødvendige redskaber hertil.2. Parterne erkender vigtigheden af at anvende deres respektive konkurrencelovgivning på en gennemsigtig, rettidig og ikke-diskriminerende måde under overholdelse af principperne om en retfærdig rettergang og retten til forsvar for de berørte parter.3. Efter anmodning fra en af


text: parterne stiller den anden part offentligt tilgængelige oplysninger om sin håndhævelse af konkurrenceretten og sin lovgivning vedrørende de i denne afdeling omhandlede forpligtelser til rådighed.Artikel 11.4Offentlige virksomheder og virksomheder med særlige [79] eller eksklusive rettigheder1. Hvad angår offentlige virksomheder og virksomheder med særlige eller eksklusive rettigheder:a) må ingen af parterne indføre eller opretholde en foranstaltning, der strider mod principperne i artikel 11.1, ogb) sikrer parterne, at de er omfattet af konkurrencelovgivningen i artikel 11.2hvis anvendelsen af disse principper og denne konkurrencelovgivning ikke juridisk eller faktisk hæmmer udøvelsen af de særlige opgaver, der er tillagt dem.2. Intet i stk. 1 må fortolkes således, at det forhindrer en part i at oprette eller opretholde en offentlig virksomhed eller i at tillægge virksomheder særlige eller eksklusive rettigheder eller opretholde sådanne rettigheder.Artikel 11.5Statsmonopoler1. Parterne tilpasser statslige handelsmonopoler således, at der mellem fysiske og juridiske personer i parterne ikke består nogen diskriminerende foranstaltning [80] med hensyn til forsynings- og afsætningsvilkår.2. Intet i stk. 1 må fortolkes således, at det forhindrer en part i at oprette eller opretholde et statsmonopol.3. Denne artikel berører ikke de rettigheder og forpligtelser, der er fastsat i kapitel ni (Offentlige indkøb).Artikel 11.6Samarbejde1. Parterne erkender vigtigheden af samarbejde og koordinering mellem deres respektive konkurrencemyndigheder for yderligere at styrke en effektiv håndhævelse af konkurrenceretten og for at opfylde målene med denne aftale gennem fremme af konkurrencen og begrænsning af konkurrencebegrænsende forretningsadfærd eller konkurrencebegrænsende transaktioner.2. Parterne samarbejder om deres respektive håndhævelsespolitik og om håndhævelsen af deres respektive konkurrencelovgivning, herunder gennem håndhævelsessamarbejde, underretning, konsultation og udveksling af ikke-fortrolige oplysninger i henhold til aftalen mellem Det Europæiske Fællesskab og Republikken Koreas regering om samarbejde om konkurrencebegrænsende aktiviteter, undertegnet den 23. maj 2009.Artikel 11.7Konsultation1. I tilfælde, hvor der ikke findes specifikke regler i den i artikel 11.6, stk. 2, nævnte aftale, afholder en part konsultationer om henvendelser fra den anden part efter anmodning fra denne for at fremme den gensidige forståelse eller for at behandle særlige emner i forbindelse med denne afdeling. Den anden part angiver i sin anmodning, hvordan spørgsmålet berører handelen mellem parterne, hvis det er relevant.2. Efter anmodning fra en af parterne drøfter parterne straks ethvert spørgsmål vedrørende fortolkningen og anvendelsen af denne afdeling.3. For at lette drøftelsen af det spørgsmål, der er genstand for konsultationerne, bestræber parterne sig på hver især at stille relevante, ikke-fortrolige oplysninger til rådighed for den anden part.Artikel 11.8TvistbilæggelseIngen af parterne må gøre brug af kapitel fjorten (Tvistbilæggelse) i spørgsmål, der opstår i forbindelse med denne afdeling.AFDELING BSubsidierArtikel 11.9PrincipperParterne er enige om at bestræbe sig mest muligt på, under anvendelse af deres konkurrencelovgivning eller på anden måde, at afhjælpe eller fjerne konkurrencefordrejning, der skyldes subsidier, i det omfang de påvirker den internationale handel, og på at forhindre, at sådanne situationer opstår.Artikel 11.10Definition af subsidier og specificitet1. Ved subsidier forstås foranstaltninger, der opfylder betingelserne i artikel 1.1 i SCM-aftalen.2. Subsidier er specifikke, hvis de falder ind under artikel 2 i SCM-aftalen. Subsidier er kun omfattet af denne afdeling, hvis de er specifikke i henhold til artikel 2 i SCM-aftalen.Artikel 11.11Forbudte


text: subsidier [81] [82]Følgende subsidier anses for at være specifikke efter betingelserne i SCM-aftalens artikel 2 og forbydes i forbindelse med nærværende aftale, hvis de skader parternes internationale handel [83]:a) subsidier, der ydes i henhold til et retligt arrangement, som indebærer, at en regering eller et offentligt organ har ansvaret for at dække visse virksomheders gæld og passiver ("visse virksomheder" som omhandlet i SCM-aftalens artikel 2.1) uden nogen juridisk eller faktisk begrænsning med hensyn til gældens eller passivernes størrelse eller varigheden af ansvaret, ogb) subsidier (såsom lån og garantier, kontante tilskud, kapitaltilførsler, tilrådighedsstillelse af aktiver under markedsprisen eller skattefritagelser) til insolvente eller skrantende virksomheder, uden at der foreligger en troværdig omstruktureringsplan baseret på realistiske forventninger om inden for en rimelig frist at gøre den insolvente eller skrantende virksomhed varigt levedygtig igen, og uden at virksomheden selv yder et betydeligt bidrag til omstruktureringsomkostningerne. Dette forhindrer ikke parterne i at yde subsidier via midlertidig likviditetsstøtte i form lånegarantier eller lån begrænset til det beløb, der er nødvendigt til at holde en skrantende virksomhed i live i den tid, det tager at udarbejde en omstrukturerings- eller likvidationsplan.Dette litra finder ikke anvendelse på subsidier, der ydes som godtgørelse for udførelse af public service-forpligtelser, og til kulindustrien.Artikel 11.12Gennemsigtighed1. Parterne sikrer gennemsigtighed med hensyn til subsidier. Med henblik herpå aflægger parterne hver især rapport til den anden part en gang om året om det samlede beløb ydet i form af subsidier, der er specifikke, og som kan påvirke den internationale handel, samt om arten af disse og fordelingen på sektorer. Rapporten skal indeholde oplysninger om formål, form, størrelse eller budget og om muligt modtageren af de subsidier, der er ydet af regeringen eller et offentligt organ.2. En sådan rapport anses for at være aflagt, hvis den er sendt til den anden part, eller hvis de relevante oplysninger er stillet til rådighed på et offentligt tilgængeligt websted senest den 31. december det følgende kalenderår.3. Efter modning fra en af parterne giver den anden part yderligere oplysninger om subsidieordninger og særlige enkelttilfælde af subsidier, som er specifikke. Parterne udveksler disse oplysninger under hensyntagen til de begrænsninger, der følger af hensynet til tavshedspligt og forretningshemmelighed.Artikel 11.13Forhold til WTO-overenskomstenBestemmelserne i denne afdeling indskrænker ikke en parts ret til efter de relevante bestemmelser i WTO-overenskomsten at anvende afbødende foranstaltninger eller indlede tvistbilæggelsessager eller på anden måde gribe ind over for subsidier ydet af den anden part.Artikel 11.14Overvågning og evalueringParterne overvåger løbende de forhold, der er omhandlet i denne afdeling. De kan hver især indbringe spørgsmål herom for Handelsudvalget. Parterne er enige om at foretage en evaluering af de fremskridt, der gøres med gennemførelsen af denne afdeling, hvert andet år efter denne aftales ikrafttrædelse, medmindre andet aftales.Artikel 11.15Anvendelsesområde1. Bestemmelserne i artikel 11.9 til 11.14 finder anvendelse på subsidier til varer, dog ikke subsidier til fiskevarer, subsidier i forbindelse med produkter omfattet af bilag 1 i landbrugsaftalen og andre subsidier omfattet af landbrugsaftalen.2. Parterne bestræber sig mest muligt på at udarbejde regler for subsidier til tjenesteydelser, idet de tager hensyn til udviklingen på multilateralt


text: plan, og på at udveksle oplysninger efter anmodning fra en af parterne. Parterne er enige om at foretage en første udveksling af synspunkter om subsidier til tjenesteydelser senest tre år efter denne aftales ikrafttrædelse.KAPITEL TOLVGENNEMSIGTIGHEDArtikel 12.1DefinitionerI dette kapitel forstås ved:alment gældende foranstaltning: enhver generel eller abstrakt forskrift, procedure, fortolkning mv., herunder ikke-bindende foranstaltninger. Omfatter ikke afgørelser, der gælder for en bestemt person, ogberørt person: enhver fysisk eller juridisk person, der kan være omfattet af rettigheder eller forpligtelser i henhold til alment gældende foranstaltninger, jf. artikel 12.2.Artikel 12.2Formål og anvendelsesområdeParterne, der erkender den betydning, deres respektive lovgivningsmæssige rammer kan have for samhandelen mellem dem, tilstræber effektive og forudsigelige lovgivningsmæssige rammer for erhvervsdrivende, særlig erhvervsdrivende, som driver virksomhed i mindre omfang på deres territorium. Parterne, der bekræfter deres respektive forpligtelser i henhold til WTO-overenskomsten, fastlægger i det følgende mere præcise og forbedrede ordninger med hensyn til gennemsigtighed, konsultation og forvaltning af alment gældende foranstaltninger, som kan få indvirkning på forhold, som er omfattet af denne aftale.Artikel 12.3Offentliggørelse1. Parterne sikrer, at alment gældende foranstaltninger, der kan få indvirkning på forhold, som er omfattet af denne aftale:a) er nemt tilgængelige for berørte personer på en ikke-diskriminerende måde via et officielt udpeget medie, om muligt elektronisk, således at berørte personer og den anden part kan blive bekendt med demb) er ledsaget af en forklaring af formålet med og begrundelsen for dem, ogc) har en tilstrækkelig lang frist mellem deres offentliggørelse og ikrafttrædelse under hensyn til krav om retssikkerhed, legitime forventninger og proportionalitet.2. Parterne:a) tilstræber på forhånd at offentliggøre alle alment gældende foranstaltninger, som de agter at indføre eller ændre, sammen med en forklaring af formålet med og begrundelsen for forslagetb) giver berørte personer rimelig mulighed for at fremsætte bemærkninger til en sådan foreslået foranstaltning, idet de navnlig afsætter tilstrækkelig tid hertil, ogc) tilstræber at tage hensyn til de bemærkninger, de modtager fra berørte personer, om en sådan foreslået foranstaltning.Artikel 12.4Informationskontorer og kontaktpunkter1. Parterne indfører eller opretholder passende mekanismer til besvarelse af forespørgsler fra alle berørte personer vedrørende alment gældende foranstaltninger - foreslåede eller eksisterende - der kan have betydning for forhold omfattet af denne aftale, og om, hvordan de vil blive anvendt. Forespørgsler kan sendes gennem informationskontorer eller kontaktpunkter oprettet i henhold til denne aftale eller på enhver anden hensigtsmæssig måde.2. Parterne erkender, at svar, der afgives i henhold til stk. 1, ikke nødvendigvis er endelige eller retligt bindende, men kun til orientering, medmindre andet er fastsat i deres love og forskrifter.3. Efter anmodning fra en af parterne afgiver den anden part straks oplysninger og besvarer spørgsmål vedrørende enhver eksisterende eller foreslået alment gældende foranstaltning, som den anmodende part anser for at kunne påvirke anvendelsen af denne aftale, uanset om foranstaltningen er blevet anmeldt til den anmodende part på forhånd.4. Parterne bestræber sig på at udpege eller oprette informationskontorer eller kontaktpunkter, der skal have til opgave effektivt at løse problemer, som berørte personer i den anden part måtte støde på i forbindelse med anvendelsen af alment gældende foranstaltninger. Procedurerne herfor skal være nemt tilgængelige, tidsbegrænsede,


text: resultatorienterede og gennemsigtige. De berører ikke eventuelle undersøgelses- eller klageprocedurer, som parterne indfører eller opretholder. De indskrænker heller ikke parternes rettigheder og forpligtelser i henhold til kapitel fjorten (Tvistbilæggelse) og bilag 14-A (Mæglingsordning for ikke-toldmæssige foranstaltninger).Artikel 12.5Administrative sagerMed henblik på en ensartet, upartisk og rimelig forvaltning af alle alment gældende foranstaltninger, der kan indvirke på forhold, som er omfattet af denne aftale, sørger parterne ved anvendelsen af sådanne foranstaltninger på bestemte personer, varer eller tjenesteydelser fra den anden part for:a) i overensstemmelse med deres procedurer at give direkte berørte personer fra den anden part rettidig underretning om indledningen af en sag, herunder en beskrivelse af sagens art, en angivelse af den juridiske hjemmel for sagens indledning og en generel gennemgang af de spørgsmål, den omhandlerb) at give sådanne berørte personer rimelig mulighed for at fremlægge oplysninger og argumenter til støtte for deres synspunkter forud for enhver endelig administrativ handling, hvis det er muligt under hensyn til tidshorisont, sagens art og offentlighedens interesse, ogc) at sikre, at deres procedurer er baseret på og i overensstemmelse med deres lovgivning.Artikel 12.6Prøvelse og klage1. Parterne opretter eller opretholder domstole, kvasiretslige instanser eller forvaltningsdomstole eller tilsvarende procedurer med henblik på en omgående prøvelse og, hvis det er berettiget, en afhjælpning af administrative handlinger vedrørende forhold, der er omfattet af denne aftale. Sådanne domstole skal være upartiske og uafhængige af det kontor eller den myndighed, der står for den administrative håndhævelse, og må ikke have en væsentlig interesse i sagens resultat.2. Parterne sikrer, at sagens parter ved sådanne domstole eller i sådanne procedurer har ret til:a) en rimelig mulighed for at underbygge eller forsvare deres respektive synspunkter, ogb) en afgørelse baseret på bevismateriale og forelagte aktstykker eller, hvis det er et lovkrav, de af den administrative myndighed indsamlede aktstykker.3. Parterne sikrer med forbehold af klage eller yderligere prøvelse i henhold til deres lovgivning, at en sådan afgørelse gennemføres af det kontor eller den myndighed, der håndhæver den pågældende administrative handling, og er bestemmende for dettes/dennes praksis med hensyn hertil.Artikel 12.7Lovgivningskvalitet og -resultater samt god forvaltningsskik1. Parterne er enige om at samarbejde om fremme af lovgivningskvalitet og -resultater, herunder udveksling af bedste praksis vedrørende deres respektive lovgivningsreformer og konsekvensvurderinger af lovgivning.2. Parterne tilslutter sig principperne for god forvaltningsskik og er enige om at samarbejde om fremme heraf, herunder gennem udveksling af oplysninger og bedste praksis.Artikel 12.8Ikke-forskelsbehandlingParterne anvender med hensyn til berørte personer fra den anden part gennemsigtighedsstandarder, som ikke er mindre gunstige end dem, de indrømmer berørte personer på deres eget territorium, berørte personer fra et tredjeland eller ethvert tredjeland, alt efter hvilke standarder der er de bedste.KAPITEL TRETTENHANDEL OG BÆREDYGTIG UDVIKLINGArtikel 13.1Baggrund og mål1. Parterne bekræfter under henvisning til Agenda 21 om miljø og udvikling fra 1992, Johannesburg-gennemførelsesplanen om bæredygtig udvikling fra 2002 og FN's Økonomiske og Sociale Råds ministererklæring fra 2006 om fuld beskæftigelse og anstændigt arbejde deres tilsagn om at fremme udviklingen af den internationale handel på en sådan måde, at det bidrager til målet om bæredygtig udvikling, og bestræber sig på at sikre,


text: at dette mål indgår i og kommer til udtryk på alle niveauer af deres handelsforbindelser.2. Parterne erkender, at økonomisk og social udvikling og miljøbeskyttelse er indbyrdes afhængige størrelser og gensidigt forstærkende komponenter i en bæredygtig udvikling. De fremhæver fordelene ved samarbejde om handelsrelaterede sociale og miljømæssige spørgsmål som led i en global tilgang til handel og bæredygtig udvikling.3. Parterne erkender, at hensigten med dette kapitel ikke er at harmonisere deres arbejdsmarkeds- eller miljøstandarder, men at styrke deres handelsforbindelser og deres samarbejde på en måde, der fremmer bæredygtig udvikling i henhold til stk. 1 og 2.Artikel 13.2Anvendelsesområde1. Medmindre andet er fastsat i dette kapitel, finder dette kapitel anvendelse på foranstaltninger, der indføres eller opretholdes af parterne, vedrørende handelsrelaterede aspekter af arbejdsmarkeds- [84] og miljøspørgsmål som omhandlet i artikel 13.1, stk. 1 og 2.2. Parterne fremhæver, at miljø- og arbejdsmarkedsstandarder ikke må bruges i handelsprotektionistisk øjemed. Parterne bemærker, at der på ingen måde må sættes spørgsmålstegn ved deres komparative fordele.Artikel 13.3Ret til at regulere og beskyttelsesniveauerParterne, der anerkender, at de hver især har ret til at fastsætte deres egne niveauer for miljø- og arbejdstagerbeskyttelse og til at udforme eller ændre deres relevante lovgivning og politik, tilstræber at sikre, at de pågældende love og politikker fastsætter og tilskynder til høje niveauer for miljø- og arbejdstagerbeskyttelse, som er forenelige med de i artikel 13.4 og 13.5 nævnte internationalt anerkendte standarder og aftaler, og bestræber sig på fortsat at forbedre disse love og politikker.Artikel 13.4Multilaterale arbejdsmarkedsstandarder og -aftaler1. Parterne anerkender værdien af internationalt samarbejde og internationale aftaler om beskæftigelses- og arbejdsmarkedsspørgsmål som det internationale samfunds svar på de økonomiske, beskæftigelsesmæssige og sociale udfordringer og muligheder, der er forbundet med globaliseringen. De forpligter sig til efter behov at rådføre sig med hinanden og samarbejde om handelsrelaterede arbejdsmarkeds- og beskæftigelsesspørgsmål af fælles interesse.2. Parterne bekræfter deres tilsagn i henhold til FN's Økonomiske og Sociale Råds ministererklæring fra 2006 om fuld beskæftigelse og anstændigt arbejde om at anerkende fuld og produktiv beskæftigelse og anstændigt arbejde for alle som et nøgleelement i alle landes bæredygtige udvikling og et prioriteret mål for internationalt samarbejde og om at fremme udviklingen af den internationale handel på en måde, der fører til fuld og produktiv beskæftigelse og anstændigt arbejde for alle — mænd, kvinder og unge.3. Parterne forpligter sig i overensstemmelse med de forpligtelser, der følger af deres medlemskab af ILO og ILO's erklæring om grundlæggende principper og rettigheder på arbejdet og opfølgningen heraf, vedtaget på Den Internationale Arbejdskonferences 86. møde i 1998, til i deres lovgivning og praksis at iagttage, fremme og gennemføre principperne om de grundlæggende rettigheder, dvs.:a) foreningsfrihed og faktisk anerkendelse af retten til kollektive forhandlingerb) afskaffelse af alle former for tvangsarbejdec) faktisk afskaffelse af børnearbejde, ogd) afskaffelse af forskelsbehandling med hensyn til beskæftigelse og erhverv.Parterne bekræfter deres tilsagn om effektivt at gennemføre de ILO-konventioner, som Korea og EU-medlemsstaterne hver især har ratificeret. Parterne bestræber sig fortsat og vedholdende på at ratificere de grundlæggende ILO-konventioner samt de øvrige konventioner, som af ILO er klassificeret som værende ajour.Artikel 13.5Multilaterale miljøaftaler1. Parterne


text: anerkender værdien af international miljøforvaltning og internationale miljøaftaler som det internationale samfunds svar på globale eller regionale miljøproblemer og forpligter sig til efter behov at rådføre sig med hinanden og samarbejde med hensyn til forhandlinger vedrørende handelsrelaterede miljøspørgsmål af fælles interesse.2. Parterne bekræfter deres tilsagn om i deres lovgivning og praksis effektivt at gennemføre de multilaterale miljøaftaler, hvori de er part.3. Parterne bekræfter deres tilsagn om at opfylde det endelige mål for FN's rammekonvention om klimaændringer og Kyotoprotokollen. De forpligter sig til at samarbejde om udarbejdelsen af den fremtidige internationale ramme for klimaændringer i overensstemmelse med Balihandlingsplanen [85].Artikel 13.6Handel til fremme af bæredygtig udvikling1. Parterne bekræfter, at handelen bør fremme alle former for bæredygtig udvikling. Parterne erkender den gavnlige rolle, de grundlæggende arbejdsmarkedsstandarder og anstændigt arbejde kan spille for økonomisk effektivitet, innovation og produktivitet, og fremhæver værdien af større politisk kohærens mellem handelspolitikker på den ene side og beskæftigelses- og arbejdsmarkedspolitikker på den anden side.2. Parterne tilstræber at lette og fremme handel med og udenlandske direkte investeringer i miljøvarer og -tjenesteydelser, herunder miljøteknologi, bæredygtig vedvarende energi, energieffektive produkter og tjenesteydelser samt miljømærkede varer, bl.a. ved at overvinde de ikke-toldmæssige hindringer herfor. Parterne tilstræber at lette og fremme handel med varer, der bidrager til en bæredygtig udvikling, herunder varer, der er omfattet af ordninger for f.eks. retfærdig og etisk handel, og varer, der involverer virksomhedernes sociale ansvar og generelle ansvarliggørelse.Artikel 13.7Opretholdelse af beskyttelsesniveauer ved anvendelsen og håndhævelsen af love, forskrifter og standarder1. Parterne må ikke undlade at håndhæve deres miljø- og arbejdsmarkedslovgivning effektivt ved vedholdende eller gentagne gange at handle eller forsømme at handle på en måde, der påvirker handelen eller investeringerne mellem parterne.2. En part må ikke svække eller reducere den miljø- eller arbejdsmarkedsbeskyttelse, der er fastsat i dens lovgivning, for at fremme handel eller investeringer ved at indrømme fritagelse fra eller på anden måde fravige sine love, forskrifter eller standarder eller ved at muliggøre dette, på en måde, der påvirker handelen eller investeringerne mellem parterne.Artikel 13.8Videnskabelige oplysningerParterne erkender vigtigheden af at tage hensyn til videnskabelige og tekniske oplysninger samt relevante internationale standarder, retningslinjer og henstillinger, når de udarbejder og gennemfører foranstaltninger til beskyttelse af miljøet og de sociale og arbejdsmarkedsrelaterede forhold, som påvirker handelen mellem parterne.Artikel 13.9GennemsigtighedParterne er enige om i overensstemmelse med deres respektive nationale lovgivning at udarbejde, indføre og gennemføre foranstaltninger, der har til formål at beskytte miljøet og arbejdsmarkedsforholdene, og som påvirker handelen mellem parterne, på en gennemsigtig måde, med behørigt forudgående varsel og offentlige konsultationer samt med passende og rettidig meddelelse til og konsultation af ikke-statslige aktører, herunder den private sektor.Artikel 13.10Undersøgelse af virkningerne for bæredygtighedenParterne forpligter sig til at undersøge, overvåge og vurdere virkningerne af gennemførelsen af denne aftale for bæredygtig udvikling, herunder fremme af anstændigt arbejde, gennem deres respektive participatoriske processer og institutioner samt gennem sådanne, som etableres som led i denne aftale, f.eks. handelsrelaterede bæredygtighedsvurdringer.Artikel 13.11SamarbejdeParterne, der erkender betydningen af samarbejde om handelsrelaterede aspekter af social- og arbejdsmarkedspolitikken og miljøpolitikken for målene i denne aftale, forpligter sig til at indlede samarbejdsaktiviteter, jf.


text: bilag 13.Artikel 13.12Institutionel ordning1. Hver part udpeger et kontor under sin forvaltning til at fungere som kontaktpunkt for den anden part med henblik på gennemførelsen af dette kapitel.2. Udvalget for Handel og Bæredygtig Udvikling, der nedsættes ved artikel 15.2, stk. 1 (Specialiserede udvalg), består af højtstående embedsmænd fra parternes forvaltninger.3. Udvalget træder sammen inden for det første år efter denne aftales ikrafttrædelse og derefter efter behov for at overvåge gennemførelsen af dette kapitel, herunder samarbejdsaktiviteterne i henhold til bilag 13.4. Hver part nedsætter en eller flere nationale rådgivende grupper vedrørende bæredygtig udvikling (miljø og arbejdsmarkedsforhold), der skal rådgive om gennemførelsen af dette kapitel.5. Den eller de nationale rådgivende grupper består af uafhængige repræsentative civilsamfundsorganisationer med en ligelig repræsentation af miljø-, erhvervs- og arbejdsmarkedsorganisationer samt andre relevante interessenter.Artikel 13.13Mekanisme for dialog med civilsamfundet1. En række medlemmer af den eller de nationale rådgivende grupper i hver part mødes i et civilsamfundsforum for at føre en dialog om de aspekter af parternes handelsforbindelser, der vedrører bæredygtig udvikling. Civilsamfundsforummet træder sammen en gang om året, medmindre parterne aftaler andet. Parterne aftaler ved en beslutning, der træffes i Udvalget for Handel og Bæredygtig Udvikling, hvordan civilsamfundsforummet skal fungere, senest et år efter denne aftales ikrafttrædelse.2. Den eller de nationale rådgivende grupper udvælger repræsentanterne blandt sine/deres medlemmer og sørger for en ligelig repræsentation af relevante interessenter, jf. artikel 13.12, stk. 5.3. Parterne kan forelægge en ajourføring vedrørende gennemførelsen af dette kapitel for civilsamfundsforummet. Civilsamfundsforummets synspunkter, udtalelser og konklusioner kan forelægges for parterne direkte eller gennem den eller de nationale rådgivende grupper.Artikel 13.14Konsultationer på statsplan1. En part kan ved skriftlig henvendelse til kontaktpunktet i den anden part anmode om konsultationer vedrørende ethvert spørgsmål af fælles interesse i forbindelse med dette kapitel, herunder meddelelserne fra den eller de nationale rådgivende grupper, der er omhandlet i artikel 13.12. Konsultationerne indledes straks efter indgivelsen af anmodningen herom.2. Parterne bestræber sig på at finde en gensidigt tilfredsstillende løsning på spørgsmålet. Parterne sikrer, at den pågældende løsning afspejler ILO's eller relevante multilaterale miljøorganisationers arbejde, således at man fremmer samarbejdet mellem parterne og disse organisationer og sammenhængen i deres respektive arbejde. Hvis det er relevant og parterne er enige herom, kan de søge rådgivning hos disse organisationer.3. Hvis en part finder, at et spørgsmål bør drøftes yderligere, kan den ved skriftlig henvendelse til kontaktpunktet i den anden part anmode om, at udvalget indkaldes med henblik på at drøfte spørgsmålet. Udvalget træder straks sammen og bestræber sig på at finde en løsning på spørgsmålet. Den løsning, udvalget kommer frem til, offentliggøres, medmindre udvalget beslutter andet.4. Udvalget for Handel og Bæredygtig Udvikling kan søge rådgivning hos den ene eller den anden parts nationale rådgivende gruppe(r), og parterne kan søge rådgivning hos deres egen eller egne nationale rådgivende gruppe(r). En parts nationale rådgivende gruppe kan også på eget initiativ forelægge meddelelser for den pågældende part eller for udvalget.Artikel 13.15Ekspertpanel1. Medmindre parterne aftaler andet, kan en part, 90 dage efter indgivelsen af en anmodning om konsultationer i henhold til artikel 13.14, stk. 1, anmode om, at der


text: indkaldes et ekspertpanel med henblik på at undersøge et spørgsmål, som ikke er blevet løst tilfredsstillende gennem konsultationer på statsplan. Parterne kan indsende indlæg til ekspertpanelet. Ekspertpanelet bør efter behov søge information og rådgivning hos begge parter, den eller de nationale rådgivende grupper eller internationale organisationer, jf. artikel 13.14. Ekspertpanelet indkaldes senest to måneder efter en parts anmodning herom.2. Ekspertpanelet, hvis medlemmer udvælges efter procedurerne i stk. 3, stiller sin ekspertviden til rådighed til brug for gennemførelsen af dette kapitel. Medmindre parterne aftaler andet, forelægger ekspertpanelet senest 90 dage efter, at den sidste ekspert er udvalgt, en rapport for parterne. Parterne bestræber sig bedst muligt på at tage højde for ekspertpanelets rådgivning eller henstillinger vedrørende gennemførelsen af dette kapitel. Gennemførelsen af ekspertpanelets henstillinger overvåges af Udvalget for Handel og Bæredygtig Udvikling. Ekspertpanelets rapport stilles til rådighed for parternes nationale rådgivende gruppe(r). For fortrolige oplysninger gælder principperne i bilag 14-B (Forretningsorden for voldgiftspaneler).3. Efter denne aftales ikrafttrædelse opstiller parterne i fællesskab en liste over mindst 15 personer med ekspertviden om de emner, der er omfattet af dette kapitel, hvoraf mindst fem ikke er statsborgere i nogen af parterne, og som skal varetage formandskabet for ekspertpanelet. Eksperterne skal være uafhængige af og må ikke være tilknyttet eller modtage instruktioner fra nogen af parterne eller organisationer, som er repræsenteret i den eller de nationale rådgivende grupper. Hver part udvælger en ekspert fra listen senest 30 dage efter modtagelsen af anmodningen om nedsættelse af et ekspertpanel. Hvis en part ikke udvælger en ekspert inden for denne frist, udvælger den anden part en statsborger i den part, der ikke har udvalgt nogen ekspert, fra listen. De to udvalgte eksperter vælger formanden, der ikke må være statsborger i nogen af parterne.Artikel 13.16TvistbilæggelseI alle spørgsmål i forbindelse med dette kapitel anvender parterne udelukkende de i artikel 13.14 og 13.15 fastsatte procedurer.KAPITEL FJORTENTVISTBILÆGGELSEAFDELING AMål og anvendelsesområdeArtikel 14.1MålMålet med dette kapitel er at forebygge og bilægge eventuelle tvister mellem parterne om anvendelsen i god tro af denne aftale med henblik på at nå frem til gensidigt acceptable løsninger, når det er muligt.Artikel 14.2AnvendelsesområdeDette kapitel finder anvendelse på tvister vedrørende fortolkningen og anvendelsen af denne aftale, medmindre andet er fastsat [86].AFDELING BKonsultationerArtikel 14.3Konsultationer1. Parterne bestræber sig på at løse tvister vedrørende fortolkningen og anvendelsen af bestemmelserne i artikel 14.2 ved loyalt at afholde konsultationer med det formål at nå frem til en gensidigt acceptabel løsning.2. En part, der ønsker at indlede konsultationer, indgiver en skriftlig anmodning herom til den anden part, hvori angives den anfægtede foranstaltning og de bestemmelser i aftalen, som efter dens opfattelse finder anvendelse. Handelsudvalget gives en genpart af anmodningen om konsultationer.3. Konsultationer afholdes senest 30 dage efter indgivelsen af anmodningen og finder sted på den indklagede parts territorium, medmindre parterne aftaler andet. De anses for afsluttet senest 30 dage efter indgivelsen af anmodningen, medmindre parterne enes om at fortsætte dem. Alle oplysninger, der afgives under konsultationerne, behandles fortroligt.4. Konsultationer om hastende spørgsmål, herunder om letfordærvelige varer eller sæsonvarer [87], indledes senest 15 dage efter indgivelsen af


text: anmodningen og anses for afsluttet senest 15 dage efter indgivelsen af anmodningen.5. Hvis der ikke indledes konsultationer inden for de frister, der er fastsat i stk. 3 og 4, eller hvis konsultationerne afsluttes, uden at man er nået frem til en gensidigt acceptabel løsning, kan den klagende part anmode om, at der nedsættes et voldgiftspanel efter artikel 14.4.AFDELING CTvistbilæggelsesprocedurerUnderafdeling AVoldgiftsprocedureArtikel 14.4Indledning af voldgiftsproceduren1. Er det ikke lykkedes parterne at løse tvisten gennem konsultationer, jf. artikel 14.3, kan den klagende part anmode om, at der nedsættes et voldgiftspanel.2. Anmodningen om nedsættelse af et voldgiftspanel fremsættes skriftligt over for den indklagede part og Handelsudvalget. Den klagende part anfører i sin anmodning, hvilken foranstaltning sagen drejer sig om, og gør rede for, hvordan den pågældende foranstaltning er i strid med de i artikel 14.2 omhandlede bestemmelser.Artikel 14.5Nedsættelse af voldgiftspanelet1. Voldgiftspanelet skal bestå af tre voldgiftsmænd.2. Senest 10 dage efter indgivelsen af anmodningen om nedsættelse af et voldgiftspanel til Handelsudvalget skal parterne konsultere hinanden for at nå frem til en aftale om voldgiftspanelets sammensætning.3. Hvis parterne ikke kan nå til enighed om voldgiftspanelets sammensætning inden for fristen i stk. 2, kan begge parter anmode formanden for Handelsudvalget eller dennes stedfortræder om ved lodtrækning at udvælge alle tre medlemmer fra den liste, der er fastsat i henhold til artikel 14.18, hvoraf ét vælges blandt de personer, som den klagende part foreslår, ét vælges blandt de personer, der foreslås af den indklagede part, og ét vælges blandt de personer, som parterne har udpeget til at varetage formandskabet. Er parterne enige om et eller flere medlemmer af voldgiftspanelet, udvælges de øvrige medlemmer efter samme procedure.4. Voldgiftspanelet anses for nedsat på den dato, på hvilken de tre voldgiftsmænd er udvalgt.Artikel 14.6Interimsrapport fra panelet1. Senest 90 dage efter nedsættelsen af voldgiftspanelet forelægger dette en interimsrapport for parterne, hvori der redegøres for de faktiske omstændigheder, anvendeligheden af de relevante bestemmelser og begrundelsen for panelets konklusioner og henstillinger. Finder voldgiftspanelet, at denne frist ikke kan overholdes, skal formanden for panelet meddele parterne og Handelsudvalget dette skriftligt med angivelse af årsagerne til forsinkelsen og datoen for, hvornår panelet agter at forelægge sin interimsrapport. Interimsrapporten må under ingen omstændigheder forelægges senere end 120 dage efter nedsættelsen af voldgiftspanelet.2. Parterne kan hver især skriftligt anmode voldgiftspanelet om at genbehandle bestemte punkter i interimsrapporten senest 14 dage efter forelæggelsen heraf.3. I hastende tilfælde, herunder hvis der er tale om letfordærvelige varer eller sæsonvarer, bestræber voldgiftspanelet sig mest muligt på at forelægge interimsrapporten inden for det halve af den frist, der er anført i stk. 1, og parterne kan inden for det halve af den frist, der er anført i stk. 2 skriftligt anmode voldgiftspanelet om at genbehandle bestemte punkter i interimsrapporten.4. Efter at have undersøgt eventuelle skriftlige bemærkninger fra parterne vedrørende interimsrapporten kan voldgiftspanelet ændre sin rapport og foretage yderligere undersøgelser, hvis den finder det hensigtsmæssigt. Voldgiftspanelets endelige kendelse skal indeholde en redegørelse for de anbringender, der er fremført på stadiet for interimsgenbehandlingen.Artikel 14.7Voldgiftspanelets kendelse1. Voldgiftspanelet meddeler parterne og Handelsudvalget sin kendelse senest 120 dage


text: efter nedsættelsen af panelet. Finder voldgiftspanelet, at denne frist ikke kan overholdes, skal formanden for panelet meddele parterne og Handelsudvalget dette skriftligt med angivelse af årsagerne til forsinkelsen og datoen for, hvornår panelet agter at meddele sin kendelse. Kendelsen må under ingen omstændigheder meddeles senere end 150 dage efter nedsættelsen af voldgiftspanelet.2. I hastende tilfælde, herunder hvis der er tale om letfordærvelige varer eller sæsonvarer, bestræber voldgiftspanelet sig mest muligt på at meddele sin kendelse senest 60 dage efter nedsættelsen af panelet. Under ingen omstændigheder må kendelsen meddeles senere end 75 dage efter nedsættelsen af panelet. Voldgiftspanelet kan senest 10 dage efter nedsættelsen af panelet afsige en foreløbig kendelse om, hvorvidt det anser sagen for at haste.Underafdeling BEfterlevelseArtikel 14.8Efterlevelse af voldgiftspanelets kendelseBegge parter træffer de fornødne foranstaltninger til efter bedste overbevisning at efterleve voldgiftspanelets kendelse, og parterne bestræber sig på i fællesskab at fastsætte en frist for at efterleve kendelsen.Artikel 14.9Rimelig frist til efterlevelse1. Senest 30 dage efter voldgiftspanelets meddelelse af kendelsen til parterne, meddeler den indklagede part den klagende part og Handelsudvalget, hvor lang en frist der er nødvendig for at efterleve kendelsen.2. Hvis der er uenighed mellem parterne om, hvad der er en rimelig frist til at efterleve voldgiftspanelets kendelse, anmoder den klagende part senest 20 dage efter den indklagede parts meddelelse i henhold til stk. 1 skriftligt det oprindelige voldgiftspanel om at fastsætte en rimelig frist. Denne anmodning meddeles til den anden part og Handelsudvalget. Voldgiftspanelet meddeler parterne og Handelsudvalget sin kendelse senest 20 dage efter indgivelsen af anmodningen.3. Hvis et medlem af det oprindelige voldgiftspanel ikke længere er til rådighed, finder de i artikel 14.5 fastlagte procedurer anvendelse. Fristen for meddelelsen af kendelsen er 35 dage efter indgivelsen af den i stk. 2 omhandlede anmodning.4. Den indklagede part skal give den klagende part skriftlig underretning om, hvor langt den er kommet med at efterleve voldgiftpanelets kendelse, mindst en måned inden udløbet af den rimelige frist.5. Den rimelige frist kan forlænges efter aftale mellem parterne.Artikel 14.10Prøvelse af foranstaltninger, der er truffet for at efterleve voldgiftspanelets kendelse1. Den indklagede part meddeler, inden den rimelige frist udløber, den klagende part og Handelsudvalget, hvilke foranstaltninger den har truffet for at efterleve voldgiftspanelets kendelse.2. Er der uenighed mellem parterne om realiteten af en foranstaltning meddelt efter stk. 1 eller en sådan foranstaltnings overensstemmelse med de i artikel 14.2 omhandlede bestemmelser, kan den klagende part skriftligt anmode det oprindelige voldgiftspanel om at afgøre spørgsmålet. Det skal af anmodningen fremgå, hvilken foranstaltning sagen drejer sig om, og hvordan denne foranstaltning er i strid med de i artikel 14.2 omhandlede bestemmelser. Voldgiftspanelet meddeler sin kendelse senest 45 dage efter indgivelsen af anmodningen.3. Hvis et medlem af det oprindelige voldgiftspanel ikke længere er til rådighed, finder de i artikel 14.5 fastlagte procedurer anvendelse. Fristen for meddelelse af kendelsen er 60 dage efter indgivelsen af den i stk. 2 omhandlede anmodning.Artikel 14.11Midlertidige afbødende foranstaltninger i tilfælde af manglende efterlevelse1. Hvis den indklagede part ikke meddeler, hvilke foranstaltninger der er truffet for at efterleve voldgiftpanelets kendelse, inden